Helppo marinadi kanalle | jookostakookosta
Tämä marinadi ei voi epäonnistua. Käytän sitä lähinnä broiler- ja kalkkunaleikkeille. Valmistusvuorossa oli suuri, n.1,3kg painoinen kalkkunafile. Leikkasin sen pihveiksi, marinoin ja paistoin uunissa.
* 2-3rkl kylmäpuristettua oliivi- tai avocadoöljyä
* 2 luomusitruunan mehu
* pari-kolme oksaa tuoretta timjamia
* 2rkl kalakastiketta (fish sauce)
Silppua timjamit pieneksi, purista valkosipuli ja sitruunamehu ja lisää kaikki ainekset kulhoon. Sekoita ja laita sekaan marinoitava proteiini. Parasta tulee jos maltat antaa marinoitua parikin tuntia, mutta kiireessä hetki riittää. Itselläni on yleensä aikaa tasan niin kauan kuin uuni lämpenee.
Levitä marinoituneet lihat uunipellille ja sivele sudilla kippoon jääneet liemet lihojen päälle.
Laita lihat uuniin, minä käytin kiertoilmaa 225c ja 20 min.
Laita linnut marinoitumaan hetkeksi tai vaikka yön yli.
Aivan kypsää kalkkunaa.
Moni varmasti ihmettelee tuota kalakastiketta. Itsellenikin se on suhteellisen uusi tuttavuus. Harmi, etten sitä ole aiemmin opetellut käyttämään. Kalakastike antaa ruualle sellaisen pyöreän ja täyteläisen maun, taitaa olla se umami mitä aasialaisessa keittiössä paljon käytetään.
HUOM! Jos joku löytää jostain kaupasta täysin sokeritonta kalakastiketta niin haluan tiedon asap :). Nyt löytyi jo soosi, jossa on 4% sokeria, mutta vähempiksin riittäisi.
Kategoria(t): Maidoton, Marinadit, Paleo, Reseptit, Yleinen Avainsana(t): broileri, kalkkuna, marinadi, yrtti. Lisää kestolinkki kirjanmerkkeihisi.
← Facebook-sivusto avattu
Luolanaisen huijauslasagne →
Yksi kommentti artikkelissa “Helppo marinadi kanalle”
kristiina haukilahti sanoo:
Marinadi kuulostaa herkulliselta – pitää testata vkl.